b'\n_START_ARTICLE_\n\xc5\xbdenska v \xc4\x8drnem 2: Angel smrti\n_START_SECTION_\nVsebina\n_START_PARAGRAPH_\n\xc5\xa0tirideset let po dogodkih v prvem filmu, med bombardiranjem Londona, Eve Parkins skupaj z ravnateljico \xc5\xa1ole Jean Hogg, evakuira svoje u\xc4\x8dence v izolirano trgovsko mestece Crythin Gifford. Na potovanju tja, na vlaku, Eve spozna pilota Harrya Burnstowa, ki je nastanjen na letali\xc5\xa1\xc4\x8du blizu Crythin Gifforda. Ko prispejo v navidez zapu\xc5\xa1\xc4\x8deno mestece, Eve sre\xc4\x8da norca Jackoba in pobegne._NEWLINE_Eve in Jean se tako skupaj z otroki nastanita v hi\xc5\xa1i Eel Marsh, izolirani hi\xc5\xa1i na barju. Tisto no\xc4\x8d Eve mu\xc4\x8di no\xc4\x8dna mora o tem, kako se je morala odpovedati otroku ko je bila mlaj\xc5\xa1a; ko se zbudi zasli\xc5\xa1i zvok gugalnika iz kleti. Takrat tudi zagleda \xc5\xbeensko oble\xc4\x8deno v \xc4\x8drno. Naslednje jutro, eden izmed otrok Edward, ki ne govori odkar so v bombardiranju umrli njegovi star\xc5\xa1i, postane tar\xc4\x8da dveh otrok in opazi \xc5\xbeensko v \xc4\x8drnem. Eve za\xc4\x8dne slutiti, da je nekaj narobe, ko za\xc4\x8dne Edward okrog nositi lutko. Tisto no\xc4\x8d enega izmed fantov, ki sta se nor\xc4\x8devala iz Edwarda, iz hi\xc5\xa1e odvle\xc4\x8de \xc5\xbeenska v \xc4\x8drnem; Eve pa zjutraj najde njegovo truplo na pla\xc5\xbei._NEWLINE_Eve kasneje najde vidi \xc5\xbeensko na pokopali\xc5\xa1\xc4\x8du in odkrije grob Nathaniel Drablow. Za\xc4\x8dne slediti duhu in do\xc5\xbeivi vizijo o Nathanielovi smrti. V hi\xc5\xa1i Eve in Harry izvesta zgodbo o duhu skozi posnetek Alice Drablow. Tam ugotovita, da je duh v bistvu Alicina sestra Jennet Humfrye, mati otroka, ki ga je posvojila, Nathainela. Jennet ljudi nadleguje zato, ker je Nathainel prezgodaj umrl, Eve pa \xc5\xa1e posebej zato, ker se je odpovedala svojemu otroku. Eve odpotuje v zapu\xc5\xa1\xc4\x8deno mesto, da bi sre\xc4\x8dala Jacoba, ki je oslepel in ga tako duh ne more ubiti, ker ga ne more videti. Zaradi smrti ostalih otrok se mu je zme\xc5\xa1alo in nazadnje sku\xc5\xa1a ubiti tudi Eve, vendar mu ona pobegne._NEWLINE_V hi\xc5\xa1i Jean najde eno izmed deklet kako se sku\xc5\xa1a obesiti, saj je pod urokom \xc5\xbeenske v \xc4\x8drnem. Med zra\xc4\x8dnim napadom se deklica zadu\xc5\xa1i s plinsko masko. Po tej smrti jih Harry odpelje na letali\xc5\xa1\xc4\x8de, kjer je edini zaposlen, saj mu po nesre\xc4\x8di niso ve\xc4\x8d dovolili leteti. Eve ugotovi da jim je \xc5\xbeenska v \xc4\x8drnem sledila in Edward sku\xc5\xa1a pobegniti vendar umre. Kakorkoli, Eve ugotovi da je Edward \xc5\xa1e vedno \xc5\xbeiv in da se nahaja v hi\xc5\xa1i Eel Marsh. Eve se napoti tja, kjer opazi Edwarda kako se odpravlja v mo\xc4\x8dvirje, da bi umrl tako kot Nathainel. Odplava proti njemu, vendar ju duh potegne v blato. V zadnjem trenutku prispe Harry in ju re\xc5\xa1i, vendar sam umre._NEWLINE_\xc4\x8cez nekaj mesecev Eve posvoji Edwarda in skupaj \xc5\xbeivita v Londonu. Verjameta, da ju bo duh sedaj pustil pri miru, vendar ko zapustita njuno hi\xc5\xa1o se \xc5\xbeenska v \xc4\x8drnem spet pojavi in razbije sliko Harrya z njegovo posadko.'